Public procurement notice: Voluntary Ex Ante Transparency Notice
Published: 2016-03-04
Buyer: Valtion tieto- ja viestintätekniikkakeskus Valtori
Country: FI
Region: MANNER-SUOMI
Contract type: Services
Procedure: Contract award without prior publication
CPV classification: 72000000
Estimated value: 200000 EUR

Technical requirements: Valtion tieto- ja viestintätekniikkakeskus tekee suorahankinnan Asiantuntijapal-velun jatkamiseksi nykyisen toimittajan kanssa toimittajan osaamisen siirtämiseksi Valtorin omille asiantuntijoille.
Asiantuntijapalvelun toimittaja on Beveric Oy, joka on valittu kilpailuttamalla palvelun tarjoajaksi. Hankintayksikkö oli Verohallinto. Toimialariippumattomien palveluiden siirryttyä Valtion tieto- ja viestintätekniikkakeskus Valtorille myös tämä palvelu siirtyi Valtorin palveluksi. Palvelusopimus siirtyi 1.3.2014 Valtoriin. Sopimus päättyy 7.8.2016.
Toimittajalla on verottusjärjestelmien ympäristön ylläpidon kannalta keskeinen rooli vaadittavan laajan ja syvällisen osaamisensa johdosta erityisesti vanhan ja väistyvän, mutta edelleen käytössä olevan ympäristön osalta.
Verohallinnon siirrettyä Toimittajan palvelun Valtorille tavoitteena on ollut, että vastaavan palvelun Verohallinnolle tulee myöhemmin tuottamaan Valtori omien asiantuntijoiden voimin. Valtori käynnisti vuoden 2015 aikana selvitystyön siitä, miten Toimittajan asiantuntijatyö voitaisiin korvata.
Toimittajan tuottamaa sopimuksen kohteena olevaa asiantuntijapalvelua käyttää vain Verohallinto. Asiantuntijapalvelu on olennaisen tärkeää käytössä olevan ve-rotusjärjestelmien ympäristön toimivuuden ja hallinnan kannalta. Verotusjärjestelmien tekninen ympäristö perustuu laajaan kirjoon eri ikäisistä sekä erilaisista teknologiaratkaisuista aina palvelinympäristöistä verovirkailijan työasemille asti. Tällaisen kokonaisuuden ymmärtäminen vaatii laajaa ja syvällistä perehtyneisyyttä nimenomaan Verohallinnon tekniseen ympäristöön. Tämä ympäristö on teknisesti ainutkertainen eikä siihen ole voinut perehtyä tai hankkia osaamista muuten kuin työskentelemällä tämän ympäristön parissa. Toimittajan osaamisen siirtämistä Valtorin asiantuntijoille, ei pysty toimittamaan kukaan muu kuin Toimittaja itse.
Tällä hetkellä Valtori pystyy toteuttamaan vaadittua asiantuntijapalvelua omin tai muiden alihankkijoiden voimin vain osittain. Palvelun siirtäminen kokonaan Valtorin tuottamaksi edellyttää arvioitua pidemmän perehtymisjakson. Tästä syystä Toimittajan avainasiantuntijoiden panosta tarvitaan vielä nykyisen sopimuksen päättymisen jälkeenkin. Toimittajan asiantuntijoiden päätehtävä tulee olemaan heidän osaamisensa siirtäminen mahdollisesti myöhemmin keväällä ja kesällä 2016 tehtävään nimitettäville Valtorin asiantuntijoille tai Valtorin kilpailuttamille muiden alihankkijoiden asiantuntijoille.
Toimittajan kanssa tehtävä sopimus on ehdottoman välttämätön, jotta osaamisen siirtoa voidaan hallitusti jatkaa ja jotta Verohallinnon perustehtävä eli verotustoiminta ei vaarannu.
— Verotoimistojen tietoliikenneratkaisun sekä Verotoimistojen käytössä olevien muiden perustietotekniikkaan liittyvien järjestelmien toiminnan tuki ja ylläpito (näitä ovat mm. tulostusratkaisut, vuoronumerojärjestelmät, erikoistyöasemat).
— Verotusjärjestelmien palvelinympäristöjen sekä tietokantojen toiminnan ylläpito ja yhteistyö konesali- ja käyttöpalvelutoimittajan kanssa.
Nyt tehtävällä suorahankintasopimuksella ajanjaksolle 8.8.2016 – 31.12.2016 toteutettavan hankinnan arvo on yhteensä noin 250 000 EUR.
Hankintalain 27 ja 28 §:ien perusteella hankintayksikkö on päättänyt sopimusmuutoksella jatkaa sopimusta, koska:
— sopimuksen tekeminen on ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomista syistä aiheutuneen äärimmäisen kiireen vuoksi ja
— sopimusmuutoksella tapahtuvaa sopimuskauden jatkamista voidaan pitää lisähankintana, jota ei voida erottaa sopimuksesta aiheuttamatta hankintayksikölle tai sen asiakkaalle huomattavaa haittaa ja koska se on ehdottoman välttämätön aikaisemman sopimuksen loppuunsaattamiseksi.
Asiantuntijapalvelun jatkaminen on ehdottoman välttämätöntä, jotta asiantuntemuksen siirtäminen Valtorin omalle henkilöstölle varmistetaan ja verohallinnolle välttämättömät palvelut voidaan tuottaa niin, että ne eivät häiriinny tai keskeydy.